210 Chr. Bohr. 



skyldes formodentlig den utilstrækkelige Iltoptagning; at en 

 saadau finder Sted under disse Omstændigheder ses af Under- 

 søgelsen over Respirationen efter Ophævelse af en langvarig 

 Lungespærring; saaledes stiger Iltoptagningen i Forsøg XIV^ 

 efter Ophævelse af en 22 Timer varende Lungespærring be- 

 tydeligt, medens Kulsyren holdt sig uforandret. 



Frøernes Hud og Lunge adskiller sig som Re- 

 spirationsorganer saaledes ikke alene derved, at 

 Lungen formaar at vedligeholde et betydeligt større 

 Stofskifte; men de nævnte Organer frembyde ogsaa 

 i deres Funktion væsentlige kvalitative Forskellig- 

 heder. 



En Undersøgelse af Hudrespirationen ikke alene (som i 

 ovenstaaende Forsøg) som erstattende Lungerespirationen, 

 men saaledes som den under normale Forhold virker sammen 

 med sidstnævnte, vilde derfor være af ikke ringe Interesse. En 

 saadan Undersøgelse haabe vi senere at faa Lejlighed til at 

 anstille. 



Til Slutning skal endnu omtales et enkelt Forsøg, hvor 

 Frøernes Respiration blev undersøgt, medens de vare neddykkede 

 under Vand; det anstilledes for at prøve, om Huden muligvis 

 fungerede bedre som Respirationsorgan i Vand end i Luft. 

 Methoden var væsentligt den samme som ovenfor beskrevet, 

 kun var Klokken A delvis fyldt med Vand, hvori Frøerne vare 

 anbragte; et INet forhindrede dem i at naa den frie Overflade. 

 Foruden de sædvanlige Analyser, der ere nødvendige ved Ud- 

 førelsen af et Forsøg med det Regnault'ske Apparat, blev her 

 tillige Luftarternes Mængde i Vandet før og efter Forsøget be- 

 stemte ved Udpumpning. 



Der udførtes først et Forsøg, medens Frøerne vare om- 

 givne af atmosfærisk Luft; dernæst et, medens Dyrene vare 

 under Vand. 



18 



